जुन ८, २०१५. सहरसा!
 (एखन सँ विधान सभाक चुनाव केर चौखटि धरि एहि मचान माध्यमे समाचार सम्पादक किसलय कृष्ण लाइव उपस्थिति दर्ज करैत रहताह। )
साँझुक पहर रिफ्यूजी कालोनीक सुरेन्द्रक चाह दोकान पर छी, चाह त एखने अरविन्द जीक आफिसमे पीने छलहुँ, पसेना सँ लथपथ होइतो सुरेन्द्रक दोकान पर एहि लेल आयल छी जे एतय विभिन्न राजनीतिक कार्यकर्ता सभक जमावड़ा अछि आ सहरसा विधानसभाक भविष्य केर वाणी मे सभ व्यस्त छथि आ सुरेन्द्र चखल्हाक गर्मी सँ पस्त । पहिने चारिगो किंगफिशर मंगाओ,तखने बताएगे जे ऐ बेर एतय सँ बीजेपी ककरा टिकट देगा । खादीक अधमैल सन कुर्ता पहिरने आ अधजरि सिकरेटकेँ धुकैत ओ युवक दोसर सँ बाजल । कि दोसर टपकि पड़लः रे बहिच्चो......एहि बेर जँ संजीव झाके टिकट नइ देलकै त बुझ कोनो मोदी फेक्टर काज नइ करतै सहरसामे , सोझे दिनेश यादव बाजी मारि लेतै तिर सँ । से लालटेमोके सपोर्ट रहतै । नै मानबौ । चारिम बाजल जे लालू आ नीतीश के गेंठबन्हन नै चलतै । सुरेन्द्र चाहमे पहिने सँ। छनलहा पत्तीके दैत कहलकै यौ एहिठाम पप्पू यादवके चलतै दोसरके नइ आ ओनाहु एखनिक विधायक सँ नीक बरु केओ तेसरे , ता मैथिली सेवी समाज जी आबिके धनाकरजी आदर्शवादी समाद सुनबय लगलाह । हुनका टिकट लेल उम्मीदवार केर ताक छन्हि । हम समाज जजी के कहलियन्हि जे अहीँ ठाढ़ ने भ जाउ, ता हमर मोबाइल सँ रंजजना जीक सखी हे हमर दुखक नहि ओर बाजि उठल,देखलहुँ जे महामना महासचिव रत्नेश्वर झाजी छथि लाइन पर । हम फोन रिसीव करैत कहलिअनि जे की विचार? ओ कहलनि जे अगिला हफ्ता सहरसा आबि रहल छी । हम राजनीतिक समीकरण पर गपियाबैत समाज जी सँ पुछैत छिअनि जे भाइ वास्तवमे मिथिला चुनावी मुद्दा कहिया बनत ? ? ? 